07/11/2012 | Administración LocalMunicipal
Padrón
Anuncio: inhabilitación de global Vambru, SLU, para contratar co Concello de Padrón

En cumprimento do establecido no artigo 20 do Real decreto lexislativo 2/2000, de 16 de xuño, polo que se aproba o texto refundido la Lei de contratos das administracións públicas (TRLCAP), faise público que o Pleno do Concello de Padrón, na sesión realizada o 25 de outubro do 2012, adoptou o seguinte acordo: << Primeiro. Denegar a solicitude de suspensión do procedemento de inhabilitación de Global Vambru, SLU, para contratar co Concello de Padrón polos seguintes motivos: A) A alegante afirma que o acordo que poña fin a este procedemento, de ser executivo, “podría causarle perjuicios de imposible o difícil reparación”. Non obstante, tal e como sinala o Tribunal Supremo, a carga da proba deses danos e da súa imposible ou difícil reparación recae sobre a parte que os alega que deberá demostralos e non só alegalos, debendo ser estos perxuízos ademais reais e efectivos e dunha envergadura tal que malogren o posible resultado do proceso favorable a quen solicita a suspensión. Pois ben, no texto do escrito de alegacións nin se describen minimamente nin se acreditan estos supostos perxuízos. B) En canto as causas de nulidade que se alegan por remisión a outros escritos presentados noutros expedientes tramitados nesta administración e que relacionan no informe da secretaria municipal, tan só nun se alegan posibles causas de nulidade e que, en todo caso, xa foron resoltas expresamente polo Pleno da Corporación Municipal. Segundo. Desestimar as alegacións presentadas 29 de agosto do 2012 por Global Vambru, SLU, ao acordo do Pleno do 14 de agosto do 2012 de inhabilitación desta sociedade para contratar co Concello de Padrón, polos seguintes motivos: A) A motivación da urxencia da convocatoria plenaria do 14 de agosto do 2012 non é cuestionada polo alegante e, en todo caso, a súa aprobación podería ter sido impugnada na via administrativa, a través do correspondente recurso de reposición, ou na xurisdiccional directamente, ningunha das cales consta interposta. Tendo en conta que a sesión foi realizada o 14 de agosto xa transcurriron os prazos legalmente establecidos para a interposición de ambos recursos (1 e 2 meses respectivamente) e polo tanto o acordo de ratificación da urxencia é firme. B) É suficiente para poder declarar a prohibición para contratar que a resolución do contrato sexa firme na vía administrativa e non na xurisdiccional tal e como recolle a sentenza do Tribunal Supremo do 13 de decembro do 2006, rec.9272/2003. Por elo non é obstáculo a este expediente a interposición do recurso contencioso-administrativo contra o acordo plenario de resolución do contrato por parte de Global Vambru, SLU, (PO 367/2012). C) Con respecto ao sinalado no apartado terceiro do escrito de alegacións no que se remite a 4 escritos presentados con anterioridade noutros expedientes, 1 deles (o de data 09/03/2012) xa foi resolto polo Pleno da Corporación Municipal; o de de data 31/12/2012 (por erro será 31/12/2011) non consta presentado no Rexistro municipal; e os de data 08/06/2012 e 15/05/2012 consisten na interposición de sendos recursos de reposición contra os acordos de imposición de penalidades por incumprimentos graves e moi graves e leves, cuxo contido nada ten que ver cos supostos de prohibición para contratar nin en nada desvitúan o presente procedemento: as penalidades impóñense por incumprimentos do contratista con independencia de que estes ou outros poidan dar lugar á resolución do contrato e a inhabilitación ten como fundamento que a concesionaria fóra declarada responsable da resolución que finalmente se produxo, con independencia de que se lle impuxeran penalidades ou non. De feito os incumprimentos que motivaron estas son uns diferentes dos que motivaron a resolución contractual. Terceiro. Inhabilitar a Global Vambru, SLU, para contratar co Concello de Padrón por ter dado lugar á resolución do contrato de xestión do servizo público municipal de recollida e transporte dos residuos sólidos urbanos, asinado o 7 de xuño do 2007, como consecuencia dos seus incumprimentos, durante o período dun (1) ano contado desde a publicación do presente acordo no Boletín Oficial da Provincia da Coruña. Cuarto. Publicar o presente acordo no Boletín Oficial da Provincia da Coruña e notificalo a Global Vambru, SLU, coa indicación de que pon fin á via administrativa e contra o cal poderase interpoñer, potestativamente, recurso de reposición ante o mesmo órgano que o ditou, no prazo dun mes contado desde o día de recepción da notificación do presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Notificar o presente acordo á Junta Consultiva de Contratación Administrativa do Ministerio de Hacienda e á Xunta Consultiva de Contratación Administrativa da Consellería de Facenda da Xunta de Galicia para os efectos do establecido no artigo 21.4 do TRLCAP. Sexto. Comunicar o presente á Intervención Municipal e ao Interventor do servizo.>> Padrón, 29 de outubro do 2012 O Alcalde Asdo. Antonio Fernández Angueira